
П Р О Г Р А М А 
за
наставничество на новоназначени учители в ДГ „Мир“-Мездра с разновъзрастова група с. Долна Кремена за учебната 2025/2026г.

Настоящата Програма за наставничество на новоназначени учители е изготвена на основание  чл.6, ал.4 чл. 45, ал. 1 и ал. 2,  т.1,а,б,в, чл.7, ал.5 от Наредба № 15 от 22.07.2019 г. за статута и професионалното развитие на учителите, директорите и другите педагогически специалисти .
І.Общи положения.
Наставничеството е структуриран процес на професионално подпомагане и обучение, при който по-опитен специалист (наставник) подпомага нов, млад или по-малко опитен човек (наставляем) в усвояването на професионални знания, умения и компетенции. Наставничеството е мостът между теорията и практиката, който подпомага младите или нови учители да станат компетентни, уверени и мотивирани професионалисти.
ІІ. Програмата е неразделна част от плана за квалификация на детската градина. 
2. Цели: 
1. Осигуряване на успешна адаптация и интеграция на новия учител.
2. Развитие на педагогическите, методическите и организационните умения.
3. Подкрепа за повишаване на мотивацията и професионалната увереност.
4. Насърчаване на креативността, инициативността и екипната работа.
3. Задачи: 
3.1.Запознаване с организацията и нормативната база на детската градина.
 3.2. Наблюдение и анализ на педагогически ситуации.
3.3 Съвместно планиране и подготовка на дейности.
3.4 Методическа подкрепа чрез обратна връзка и наставнически срещи.
3.5. Развитие на умения за работа с родители и екипа.
3.6.Изграждане на умения за самооценка и професионално усъвършенстване.
3.7. Да се затвърди интересът на младия учител към педагогическата професия.
 3.8. Да се ускори процесът на професионалното развитие на учителя, за да развие способността си самостоятелно и ефективно да изпълнява задълженията си по длъжностна характеристика. 
3.9. Процесът на наставничество да допринесе за успешното адаптиране на младия учител към организационна култура, за усвояването на най-добрите традиции на детската градина, съзнателно и творческо отношение към задълженията на учителите.
4. Форми на работа
4.1 Индивидуални срещи наставник – нов учител.
4.2 Наблюдение на педагогически ситуации.
4.3 Съвместно планиране на седмични и месечни теми.
4.4 Провеждане на открити педагогически ситуации.
4.5 Участие в методически обединения и семинари.
4.6  Обратна връзка и дискусии за анализ на опита.
5. Методи и средства
5.1  Наставнически разговори и консултации.
5.2 Дневник на наставничеството.
5.3  Самооценки и портфолио.
5.4  Методически материали и образователни ресурси.
5.5 Анализ на педагогическите ситуации и дискусии.

5. График на дейностите (по месеци)
Септември: Адаптация на новия учител, запознаване с екипа и правилата на детската градина.
Октомври: Съвместно планиране, първи самостоятелни ситуации и рефлексия.
Ноември: Методическа подкрепа и анализ на индивидуалните постижения на децата.
Декември: Обобщение на първия етап, диагностика и отчет.
Януари: Развитие на професионалните умения и увереността на учителя.
Февруари: Творческо и методическо развитие, разработване на проекти.
Март: Поддържане на мотивация и професионална рефлексия.
Април: Професионално утвърждаване и самостоятелно провеждане на ситуации.
Май: Обобщение на годината и представяне на портфолио.
Юни: Анализ на резултатите и планиране на бъдещо развитие.
7. Очаквани резултати
7.1 Новият учител успешно се адаптира и интегрира в екипа.
7.2  Придобити знания и умения за планиране и провеждане на педагогически дейности.
7.3 Развити методически и организационни компетенции.
7.4 Увереност в самостоятелната работа и екипното взаимодействие.
7.5 Пълноценно участие в методическите форми и образователни инициативи.
7.6 Осъзнаване на професионалните цели и непрекъснато самоусъвършенстване.
8. Оценка и отчитане
8.1 Водене на дневник на наставничеството.
8.2 Попълване на самооценки и портфолио.
8.3 Редовни срещи за обратна връзка и анализ на постигнатото.
8.4 Обобщаваща среща с наставник и директор с изготвяне на доклад и препоръки.
 ІII. Задължения на учител- наставник.
       1.Учителят –наставник изготвя  План с график за съвместна работа във връзка с изпълнение на преподавателската заетост на новоназначения учител.
     2. По време на практическата подготовка се води дневник, в който новоназначения учител вписва конкретните дейности, наблюдаваните педагогически ситуации от образователно направление, изпълняваните практически задачи, използваните материали, методи и подходи, усвоените компетентности, възникналите проблеми, предложения и препоръки. Учителят-наставник вписва в дневника качествена оценка за изпълнението на възложените задачи, препоръките и постигнатия напредък.
     3.Учителят-наставник показва различни видове педагогически ситуации;  
      4.Консултира и участва при планирането, разработването   на педагогическата ситуация, като съблюдава спазването на програмната система, подпомага формулирането на целите, избора на методи и техники на преподаване, одобрява ги и помага за осъществяването им; 
     5.Запознава новоназначения учител с характеристиката на възрастовата група, в които самостоятелно ще провежда образователен процес, и подпомага адаптацията му; 
    6.Демонстрира интерактивни и иновативни методи на преподаване и на педагогическо взаимодействие и подпомага избора на техники за мотивиране и поощрение и на критерии за оценяване напредъка на децата; 
      7.Запознава новоназначения учител с документите на институцията и изискванията за работа с тях; 
     8.Стимулира участието в обсъждането на наблюдаваните  педагогически ситуации;
     9.Подпомага подготовката, организирането и провеждането на родителска среща и на индивидуални консултации с родители; 
IV. Задължения на новоназначен учител
1. Следва утвърдения график и теми за наставничество.
2. Изпълнява поставените задачи за придобиване на компетентности.
3. Ефективно се включва в провежданата форма на педагогическа практика според предварително одобрен график, като описва и анализира  педагогически ситуации, активно участва в обсъждането, установявайки съответствието на структурата с набелязаните цели и с очакваните резултати;
4. Наблюдава и анализира педагогически ситуации и други организационни форми, провеждани от учителя-наставник в рамките на една учебна седмица;

5. Планира, разработва и консултира варианти  на педагогическа ситуация, като спазват съответната  програмната система, които консултират с учителя-наставник;

6. Формират умения за работа в реална среда за прилагане на различни техники за подкрепа и за социализация;

7. Усвояват практически умения за организиране и провеждане на самостоятелна педагогическа дейност, оценяват знанията и уменията на децата и се самооценяват;

8. Наблюдават и прилагат различни методи на обучение и подходи за организиране  на педагогическа ситуация;

9. Запознават се с документите на институцията, спазват реда и установените правила, използват и опазват материално-техническата база на детската градина;

10. запознават се с функциите  на учител в група за целодневна организация на учебния ден.

          Наставничеството на новоназначените учители се определя с дата 01.10.2025г., след утвърждаване на План и график за дейностите на наставника и продължава до края на учебното време на  учебната година.
         Допълнително трудово възнаграждение за осъщественото наставничество се определя със заповед на директора на определения наставник и се изплаща месечно в размер на 65 /шестдесет и пет/ лв. към трудовото възнаграждение за времето до 31.05.2025г.



Настоящият План за наставничество е  приет с  решение № 12 на заседание на педагогически съвет  и протокол №2 / 08. 10.2025г.и е утвърден със Заповед № 170/21.   10.2025г. на директора на ДГ.

